google/wiki40b huggingface dataset:
Den franske minnemedaljen

Den franske minnemedaljen (fransk: Médaille commémorative française) er en fransk, militær utmerkelse som tildeles for deltagelse i utenlandsoperasjoner. Medaljen er innstiftet ved dekret datert 9. oktober 1995 etter initiativ fra forsvarsminister François Léotard. Den ble gitt tilbakevirkende kraft for utenlandsoperasjoner tilbake til 1. mars 1991. Medaljen kan tildeles franske borgere så vel som utlendinger og den kan gis både militære og sivile.
Den franske minnemedaljen har funksjon tilsvarende operasjons- og kampanjemedaljer i andre land, som FN-medaljen eller den norske Forsvarets operasjonsmedalje.

Tildeling

Medaljen tildeles deltagere i regjeringsbestemte operasjoner utenfor fransk territorium. Både militære og sivile deltagere i slike operasjoner kan tildeles medaljen. Forsvarsministeren avgjør hvilke utenlandsoperasjoner medaljen skal tildeles for og hvilke tjenestetid som kvalifiserer for tildeling. Personell som blir drept eller skadet, eller som utmerker seg i tjenesten, tildeles medaljen uavhengig av minste tjenestetid.
Den franske minnemedaljen kan også tildeles personell fra andre land, når dette er i overensstemmelse med reglementet i landet mottageren tilhører.

Norske innehavere

Den franske minnemedaljen er tildelt brigader Tom Georg Guttormsen for tjeneste i ISAF i Afghanistan og Ingrid Hernes for tjeneste i det tidligere Jugoslavia.
TopPop

Opprinnelse

TopPop var langt på vei en fornorsket versjon av det britiske Top of the Pops. Det var tiltenkt å ha sendestart i 1986, men ble utsatt til februar 1987. Disse planene ble imidlertid stoppet av Harald Tusberg i underholdningsavdelingen og det skulle derfor gå ytterligere syv måneder før programmet kom på lufta. Utsettelsene skapte en konflikt mellom Tusberg og Ivar Dyrhaug, som var programmets skaper. 
Den stadige synkende interessen for NRK blant ungdommen og tilsvarende økning av interessen for satellittsendinger og video, var en medvirkende årsak til at programmet ble realisert.
Det ble i alt sendt 43 sendinger. Det inkluderer tolv såkalte «TopPop Spesial» hvor en artist eller gruppe ble portrettert. Alle episodene ble produsert på Rockefeller Music Hall i Oslo. Fjernsynsbransjen hadde blitt oppmerksomme på nyåpnede Rockefeller (åpnet 14. mars 1986) etter de sponset «norsk uke» på Sky Channel høsten 1987 med 15 norskproduserte pop-/rockvideoer – alle tatt opp på Rockefeller.
Sensorisk deprivasjon

Sensorisk deprivasjon er når noen får et redusert sanseintrykk. Ved sensorisk deprivasjon blir sanseintrykkene som syn, hørsel, smak og lukt fjernet. Både bind for øynene, øreklokker, hette over hodet og masker kan dempe sansene, og er en av flere torturmetoder som har blitt brukt i fangeleiren Guatnamo Bay i Cuba. Om individet ikke får nok stimulering over lengre tid og blir satt i et lydløstrom, kan vedkommende oppleve rekke bivirkninger. Mange mennesker opplever rastløshet, konsentrasjonsproblemer og vil etterhvert utvikles til hallusinasjoner. Angst er også en vanlig reaksjon på svekket sanseintrykk. Forskninger på sensorisk deprivasjon sier at mennesker er avhengig av variert stimulering for å fungere. Sensorisk overbelastning er det motsatte av sensorisk deprivasjon, hvor den det gjelder får for mye inntrykk å bearbeide.

Isolasjonstank

Isolasjonstank er noe kapselslignende som er både mørkt inni, lydtett og har saltvann med kroppstemperatur i. Den store mengen salt gjør slik at personen vil flyte på vannet. Når personen ligger i tanken, kan vedkommende oppleve en indre ro og isolasjonstanken vil blokkerer sanseinntrykkene. Noen ganger blir sensorisk deprivasjon brukt til meditasjon, avslapping, alternativ terapi og SPA. John C. Lilly er den første som prøvde tanken og han som utviklet den. I den originale tanken lå vedkommende flytende i saltvann med kroppstemperatur og vedkommende hadde på seg en svart latex maske. I senere tid ble ikke masken brukt.

Halusinasjoner

Ved langvarig sensorisk deprivasjon, særlig ved fravær av lys vil hjernen etter hvert skape bilder selv. Tilsvarende tilstander kan også skapes gjennom transe og bruk av hallusinogener. En del forskning på hulemalerier tyder på at disse kan ha vært frambrakt gjennom sensorisk deprivasjon som ledd i en form for sjamanisme.
Bolo (kniv)

Bolo er en slags machete men med tykkere blad fremover for å flytte frem tyngdepunktet, noe som ger en mer effektiv slagkraft. Bolo benyttes blant annet i Filippinene, i Indonesia og på Cuba. Det hovedsakelige bruksområdet er at rydde vegetasjon for eksempel innen jordbruk. 
Som våpen, i krig og til jakt og i kampsport, kan boloen betraktes som en kort sabel.
Russ Tamblyn

Karriere

Tamblyn filmdebuterte i 1948 via en liten birolle i Gutten med det grønne hår og hadde året etter en mer sentral rolle i det historiske dramaet Samson and Delilah. I 1950 hadde han rollen som den yngre utgaven av Bart Tare i Gun Crazy (også kjent som Deadly Is the Female). Hans atletiske og akrobatiske evner førte til at han i 1954 fikk rollen som Gideon, den yngste av brødrene i filmmusikalen Seven Brides for Seven Brothers. Etter flere filmmusikaler fikk han i 1961 rollen som gjenglederen Riff i den verdenskjente filmmusikalen West Side Story. Han markerte seg også i drama, blant annet i Peyton Place fra 1957 – som førte til en Oscar-nominasjon. I 1960 spilte han rollen som The Cherokee Kid i westernfilmen Cimarron, med Glenn Ford i hovedrollen, og i 1962 medvirket han i westernfilmen Vi vant Vesten. I 1963 hadde han en sentral rolle i skrekkthrilleren The Haunting.
Fra midt av 1960-tallet hadde Tamblyn roller i en rekke skrekkpregede lavbudsjettfilmer, blant annet Satan's Sadists (1969), Dracula vs. Frankenstein (1971), Black Heat (1976), og Necromancer (1988). Men også i mer seriøse filmer slik som dramakomedien Human Highway fra 1982.
Tamblyns karriere nådde nye høyder da han i 1990 fikk rollen som den eksentriske psykologen dr. Lawrence Jacoby i den amerikanske kultserien Twin Peaks (1990–91). 
Tamblyn har hatt mindre notable roller etter Twin Peaks, i 1999 flere opptredener i serien Days of Our Lives. I 2000 hadde han to spesielle gjesteopptredener i såpeserien General Hospital der han spilte rollen som Doctor Jacoby, samme karakter som i Twin Peaks. Han har ellers hatt gjesteopptredener i kjente serier som blant annet Kruttrøyk (1965), The Life and Times of Grizzly Adams (1978), Fame (1986–87), Nero Wolfe (1981) og Nash Bridges (1997). Han hadde tre gjesteopptredener i serien Joan of Arcadia, som er hans foreløpig siste opptreden på TV. Han hadde sin siste filmopptreden i 2000.

Personlige forhold

Tamblyn har vært gift tre ganger og har to barn fra sitt første og ett fra sitt tredje ekteskap, blant annet den prisbelønnede skuespillerinnen Amber Tamblyn. Han er bror til musikeren Larry Tamblyn.

Priser

I 1956 vant Russ Tamblyn en Golden Globe i kategorien mest lovende nykommer. 
I 1958 ble Tamblyn nominert til en Oscar og i 1959 en Golden Laurel.
IK Oskarshamn

IK Oskarshamn er et ishockey lag i Oskarshamn. IK Oskarshamn (forkortet til IKO) spiller i Sveriges nest største serielle Hockeyallsvenskan. Laget spiller sine kamper i Arena Oskarshamn, som kan romme over 3400 tilskuere. Arena Oskarshamn er resultatet av en fullstendig renovering av den gamle stadion i 2004. Teamet har det siste tiåret hatt en gjennomsnittlig publikum på om lag 2000 mennesker.
Panserødeleggelsesmerket

Design

Merket består av en mørk farget 43mm x 18mm Panzer IV stridsvogn festet på et 33mm x 88mm sølvbånd. Båndet har en 4mm sort stripe horisontalt 2mm ifra øvre og nedre kant. Gullmerket er stort sett likt, med unntak at båndet er gullfarget, og at på tidlige versjoner var stridsvognen sølvfarget. Senere ble det brukt samme mørke farge på stridsvognen som på sølvmerket.
Festpolonese

Svendsens Festpolonaise, Op.12

Johan Svendsen komponerte sin Festpolonese (Op.12) i 1873. Den ble urfremført på kunstnerkarnevalet i Gamle Logen i 1874, da han var formann i Kunstnerforeningen.
Det hvite dobbeltkorsets orden

Det hvite dobbeltkorsets orden (slovakisk: Rad Bieleho dvojkríža) er en slovakisk orden innstiftet 1. mars 1994. Ordenen er den fremste i Slovakias ordensvesen og rangerer foran Ludovít Štúr-ordenen, Pribinov-korset og M. R. Štefánik-korset. Den tildeles utenlandske statsborgere for fremragende fortjenester av Slovakia. Ordenen tildeles av Slovakias president.

Insignier

Ordenstegnet for Det hvite dobbeltkorsets orden består av et rødemaljert våpenskjold med et hvitemaljert dobbeltkors. Dette er, bortsett fra at det blå treberget mangler, Slovakias riksvåpen. Skjoldet er omgitt av en forgylt laurbærkrans. Det hele er satt på en halv stjerne med fem tagger. Reversen bærer Slovakias riksvåpen omgitt av innskriften «SLOVENSKA RESPUBLIKA». Baksiden av ordenstegnet har også et løpenummer. Ordenstegnet er opphengt i båndet i et ledd utformet som lindeblad, i ordenens sivile avdeling, eller tre lindeblad og korslagte sverd, i ordenens militære avdeling. Lindeblad er et slovakisk nasjonalsymbol. Ordensstjernen har samme motiv som ordenstegnet, men her er stjernen hel med åtte tagger.
Ordenstegnene er utført med samme motiv for alle de tre klassene, men har ulik størrelse og er opphengt i bånd av ulik utforming. 1. klasse bæres i bånd over skulderen og med ordensstjerne. 2. klasse bæres i bånd om halsen og med ordensstjerne på brystet, mens 3. klasse bæres i bånd om halsen men uten ordensstjerne.
Ordensbåndet er blått med en bred rød midtstripe.

Tildeling

Det hvite dobbeltkorsets orden tildeles utlendinger for fremragende innsats for Slovakia. Ordenens 1. klasse tildeles i hovedsak andre lands statsoverhoder.

Norske innehavere

Kong Harald er innehaver av ordenens 1. klasse og dronning Sonja er innehaver av 2. klasse av Det hvite dobbeltkorsets orden.
Iselin Alme

Sangkarrieren

Iselin Alme har en allsidig karriere som utøvende kunstner; som skuespiller, musikalartist, sanger (mezzosopran) og danser.  
Alme begynte å danse klassisk ballett fem år gammel. Hun tok flere eksamener i klassisk ballett og gikk senere over til moderne ballett og jazzballett. Sangkarrieren startet da hun som tiåring ble tatt opp i NRKs jentekor. Senere gikk hun over i Studiokoret, til sammen tolv år under dirigenten Marie Foss. Alme har en bred bakgrunn som sanger og danser fra Norge og St. Olaf College i Northfield, Minnesota, USA. Ved St. Olaf College studerte hun bl.a. musikalteater, litteratur og kunsthistorie og sang, foruten at hun turnerte med det anerkjente St. Olaf Choir. Hun hospiterte senere ved Elevskolen ved Det Norske Teatret.
Hun har gitt ut tre musikkalbum med norske folketoner og romanser, Våre vakreste melodier, Våre vakreste folketoner og Sanger om kjærlighet (alle på dB Records). I 1989 produserte hun sitt eget album, Musicals (GPI). 
Alme har studert klassisk sang i en årrekke under Lilly Berglund og Eva Tørklep Larsen.
I mange år har hun vært sangsolist med kor, korps og orkestre som Kringkastingsorkestret, Stavanger Symfoniorkester, Bergen Filharmoniske Orkester, alle Forsvarets korps m.fl. Hun har også deltatt i flere turneer med Riksteatret og Rikskonsertene og har hatt solistoppgaver i radio og TV. Alme har medvirket som korist for en rekke artister. Blant annet var hun med Finn Kalvik da han fremførte Aldri i Livet i finalen i Melodi Grand Prix i Dublin i 1981.

På scenen

Alme begynte karrieren som revyskuespiller hos Dizzie Tunes og Dag Frøland. Etter det spilte hun rollen som Maria i musikalen West Side Story på Det norske teatret i 1982. Hun har utover det hatt sentrale roller blant annet i musikaler som Godspell, A Chorus Line, Cats, Oklahoma, Chess og Jesus Christ Superstar. I 1987 spilte hun Riksteatrets oppsetning av Ionescos Privattimen. Hun spilte i årene 1984-1989 rollen som «Gudrun» i Spelet om Heilag Olav på Stiklestad.

Annet

Iselin Alme har i en årrekke undervist i dans, så vel barn som unge og voksne i både klassisk ballett og jazzballett. Hun underviser også i sang og stemmebruk. Iselin har dirigert flere kor og drevet kulturkafé. Hun tar oppdrag som sanger, repetitør og koreograf samt holder foredrag og arrangerer kunstutstillinger av særlig sin fars arbeider i samarbeid med gallerieiere.
Dialeges

Utseende

Middelsstore, lyst grå- eller brunaktige trebukker. Antennene er mye lengre enn kroppen hos hannene, omtrent så lange som kroppen hos hunnene, ganske tynne. Pronotum er tydelig smalere enn dekkvingene, gjerne noe knudrete. Dekkvingene er nokså jevnbrede, lange og smale, med lyse tegninger.

Utbredelse

Slekten er utbredt i Sørøst-Asia, én art finnes også på Madagaskar.
Fylkesvei 913 (Rogaland)

Fylkesvei 913 (Fv913) i Rogaland gikk mellom Tuevågen og Hovland på Utsira. Veien var 665 meter lang.
2019 ble veien arm av fylkesvei 4854.
Mencius (bok)

Mencius (kinesisk: 孟子; Mandarin Pinyin: Mèngzǐ; Jyutping: maang⁶ zi²), eller Mengzi, er en samling av anekdoter og samtaler vedrørende den konfucianske tenker og filosof Mencius. Verket dateres til annen halvdel av det fjerde århundre før Kristus. Det ble tilregnet de konfucianske klassikere og dets status ble elevert på Songdynastiets tid. Zhu Xi, som regnes som stifter av neo-konfucianismen, medregnet Mengzi som en av de fire bøker, og den ble en av neo-konfucianismens kanoniske tekster.
Opp gjennom kinesisk historie har det vært flere teorier om forfatterskapet til boken. Historikeren Sima Qian (Han-dynastiet)  mente at Mencius selv var forfatteren, assistert av sine disipler Wan Zhang og Gongsun Chou.  Zhu Xi, Zhao Qi og Qing-mandarinen Jiao Xun mente at Mencius skrev boken uten noen hjelp fra andre.  Tang-forfatterne Han Yu og Su Shi, likesom 1100-tallsmandarinen Chao Gongwu, mente at Wan Zhang og Gongsun Chou forfattet boken etter Mencius' død, basert på egne nedtegnelser og minner. 
Som med alle kinesiske klassikere er Mengzi blitt flittig adnotert og kommentert opp gjennom tidene, med dem av Zhao Qi, Zhu Xi og Jiao Xun anses som de mest autoritative.
Mengzi hadde i lang tid ikke noen særlig opphøyert status blant de kinesiske klassikere. Men verkets status bare vokste med årene, og på Mingdynastiets tid og Qingdynastiets tid var den del av pensum ved embedsmannseksamen.
Norske Medisinfaglige Teknikere

Norske Nevrofysiologiske Teknikere (NNT) ble stiftet i 1978, da i Kommunale Funksjonærers Landsforbund. I 1985 skiftet Kommunale Funksjonæres Landsforbund navn til Kommunalansattes Fellesorganisasjon, KFO.
NNT sto som en selvstendig yrkesorganisasjon frem til 1998. I 1998 ble det sammenslåing av Nevrofysiologiteknikere og Autopsiteknikere, og foreningen skiftet da navn til Norske Medisinfaglige Teknikere (NMT).
Norske Medisinfaglige Teknikere (NMT) er en partipolitisk uavhengig yrkesorganisasjon som arbeider for å høyne den generelle kompetansen for medisinfaglige teknikere i faget klinisk nevrofysiologi og for yrkesgruppen autopsiteknikere/preparanter. NMT organiserer nevrofysiologiteknikere/ingeniører som jobber ved klinisk nevrofysiologisk laboratorium ved lokale sykehus, universitetssykehus eller som jobber med EEG ved privatklinikker, samt autopsiteknikere/preparanter både ved avdeling for patologi ved lokale sykehus og universitetssykehus samt teknikere ved rettsmedisinske seksjoner og anatomiske institutter.
NMTs overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår.
NMT er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NMT er Lars Tomas Lien.
Flåklypa

Flåklypa er et sted i Bøverdalen i Lom kommune i Oppland. Navnet Flåklypa ble brukt av Kjell Aukrust i hans Flåklypa Tidende og animasjonsfilmen Flåklypa Grand Prix.
Navnet Flåklypa kommer av at Bøverdalen sør for gården Flå smalner inn til et elvegjel med store steiner der bøndene i eldre tid risikerte å bli sittende fast når de trakk høylasset sitt på isen – de ble sittende fast i «klypa». Kjell Aukrust var fra Alvdal i Hedmark, men hadde røtter i Lom, og eide også en kvadratmeter av riksveien i Flåklypa. Der er det «forbudt å råkjøre med radialdekk». Veien gjennom dalen, fylkesvei 55, er i dag nasjonal turistvei.
I filmen Flåklypa Grand Prix er beskrivelsen av stedet: Sju og tredve mil nordover, litt øst og oppover, ligger Flåklypa, ei lita fjellbygd under himmelhvelvingen. Sjølberga med både dampysteri og campingplass, lokalavis og egen TV-sender. Fritt for vær og vind, akkurat der morgensola renner opp over Storjuvet, bor sykkelreparatør og bygdeoriginal Reodor Felgen og hans to assistenter.
Ślężanere

Ślężanere eller Ślężanie var en vestslavisk stamme, som bebodde territoriene i Nedre Schlesien, i nærheten av elven Ślęza og fjellet Ślęża, på begge bankene av Oder,, nordover til den moderne byen Wrocław. De tilhørte hovedsakelig den polske delen av den lekhitiske språkgruppe. De utgjorde den første permanente bosetningen omkring byen Wrocław, hvor de i det 9. århundre eller tidligere bygde et festningsverk på Ostrów Tumski, på en tid da dette var en øy på elven Oder.
Sammen med det vestslaviske folket opolanie, utgjorde ślężanerne den ene av to større slaviske stammer i Schlesien. Ślężanerne grenset mot dziadoszanie i nord og biezunczanie i vest. Andre mindre stammer i Schlesien på denne tiden var golęszyce, trzebowianie (som kan ha vært en del av Ślężanie), bobrzanie (som trolig var underlagt dziadoszanie), og głubczyce lengre mot sør.
Deres stammenavn var avledet av navnet på elven Ślęza eller fjellet Ślęża. Ifølge én teori stammer elvens og fjellets navn fra det gammelpolske ordet Ślagwa, som betyr «fuktighet» og refererer til klimaet i området. Andre knytter navnene på elven og fjellet til den østgermanske stammen silingerne, som i det 2. århundre utvandret sørover fra Østersjøen langs elvene Elben, Oder og Wisła, og benyttet fjellet som et religiøst senter. I så fall kan ślężanie ha vært et forvrengt og adoptert østgermansk navn, som ble adoptert av den vestslaviske stammen, etter at silingerne forlot området på 400-tallet, i folkevandringstiden. Begge stammenavnene knyttes til det historiske landskapet Schlesien, som deler seg mellom Polen og Sachsen i Tyskland.
Forskere strides om hvem som ga opphav til navnet Schlesien, selv om det knyttes til elven og fjellet. Fjellet Ślęża var et hellig sted for den forhistoriske Lausitzkulturen kanskje så tidlig som 1300 f.Kr. – lenge før de østgermanske silingerne ankom området. Det kan derfor ha vært silingerne som adopterte et lokalt navn på fjellet eller elven, og ikke omvendt. Endelig har nærværet av sterke festningsverk mot vest og sør – og ikke mot nord og øst, fått enkelte til å postulere at Schlesien var befolket av et vestslavisk folk allerede fra 400-tallet og fremover til 1200-tallet.
Béthune

Historie

Béthune ligger i den tidligere provinsen Artois.

Attraksjoner

Béthune er kjent for Beffroi, klokketårnet som står midt i byen. Tårnet er et av de 56 klokketårnene i Belgia og Frankrike som er innskrevet i verdensarven av UNESCO.
Dissimilasjon

Dissimilasjon (latin dissimilāre «gjøre ulik») betegner innenfor fonologien, spesielt innenfor historisk lingvistikk, det forhold at konsonanter eller vokallyder som ligner hverandre blir mindre like. Det motsatte tilfellet, at to lyder blir mer like, kalles assimilasjon.

Forskjellig slags dissimilasjon

Dissimilasjon kan inndeles etter hvordan de to lydene som er involvert er plassert i forhold til hverandre. Dersom de har kontakt med hverandre, bruker man begrepet kontaktdissimilasjon. Dersom de ikke har kontakt med hverandre, bruker man begrepet fjerndissimilasjon.
Videre kan dissimilasjon inndeles etter om hvorvidt det er den første eller den siste lyden. Dersom en lyd påvirker en etterfølgende lyd, bruker man begrepet progressiv dissimilasjon. Dersom en lyd påvirker en forutgående lyd, bruker man begrepet regressiv dissimilasjon.
WTA-touren 2017

WTA-touren 2017 ble avholdt fra januar til november 2017 og var verdencupen for kvinner i tennis i 2017. WTA var arrangør.
Bacalao

Bacalao (også bakalao) er på norsk en klippfiskrett med opprinnelse i Portugal. Ordet bacalao på spansk (bacalao) og portugisisk (bacalhau) betyr (saltet) torsk, og fersk, usaltet torsk omtales som bacalhau fresco. Bacalao er i den latinske verden et mer omfattende begrep enn på norsk, og kan oversettes som en klippfiskrett.

Bacalao på norsk

Retten bacalao består av klippfisk, potet, løk, olivenolje, tomatpuré og hermetisert paprika, pimiento. Det finnes varianter av bacalao med noe varierende ingredienser, for eksempel chili, hvitløk og oliven. Det finnes også oppskrifter på «krisebacalao» fra andre verdenskrig.
Bacalao blir i dag brukt som festrett, selv om den før i tiden var mer som en hverdagsrett å regne. Retten er spesielt utbredt i Møre og Romsdal. Bacalao er også mye brukt i den norske handelsflåten, og kan klassifiseres som norsk skipskost på 1900-tallet.
Under andre verdenskrig var klippfisk og bacalao krisemat for mange nordmenn, men nå ser bacalao ut til å bli stadig mer interessant rett for stadig flere, etter at vi som turister har besøkt landene som kjøper norsk klippfisk. Klippfisk er stadig lettere å få kjøpt i norske dagligvarebutikker. Det selges også saltmoden fisk, som ikke er tørket, under betegnelsen klippfisk i norske butikker.
Etter 2.verdenskrig overtok Ålesund rollen som den byen i Norge som produserer mest klippfisk.
I 2004 vedtok Norsk språkråd at formen bakalao er tillatt, i tillegg til den opprinnelige formen bacalao. Dette er tiltak for å verne det norske språk mot utenlandske lånord.

Bacalao i den latinske verden

Bacalao-retter i latinske land omfatter veldig mange flere retter enn vår norske bacalao, og på norsk ville vi bruke betegnelsen klippfisk-retter. I Italia brukes ordet bacalao, på italiensk baccalà, også om retter laget av tørrfisk.
Allround-VM på skøyter 1953, kvinner

Allround-VM på skøyter 1953, kvinner ble arrangert i Lillehammer, Norge den 21. og 22. februar 1953. Chalida Sjtsjegolejeva fra Sovjetunionen ble verdensmester.
Poriskina phakos

Utseende

En liten sommerfugl, vingene uten stjerter eller utskudd. På oversiden er forvingen hos begge kjønn skinnende blå med en bred, mørk ytterkant (litt bredere hos hunnen enn hos hannen). Hos hannen er bakvingen også blå med mørk ytterkant, mens bakvingen hos hunnen er gråaktig. Hos begge kjønn er undersiden lysgrå med uregelmessige, brune tverrstriper.

Utbredelse

Denne arten er utbredt på Mindanao i Filippinene.
Pindar

Den pindariske ode

Også i nyere tid har forfattere skrevet såkalte pindariske oder, blant dem Ronsard, Milton, Keats og Shelley; «såkalte» ettersom man i stor grad har misforstått Pindars stil og teknikk. En pindarisk ode hadde en tredelt struktur: en strofe av to eller flere linjer som gjentas, ble fulgt av en antistrofe i metrisk harmoni, fulgt av en epode (en avsluttende linje) i et annet metrum. De tre delene korresponderes med bevegelser på scenen i det greske drama. Etter at Pindars seierssanger ble utgitt i England på 1600-tallet, forsøkte flere diktere å etterlikne hans stil; noen av disse diktene har fått stor anerkjennelse og regnes blant de beste engelskspråklige dikt. Blant dem er John Drydens «Alexander's Feast», William Wordsworths «Ode: Intimations of Immortality» og John Keats' «Ode on a Grecian Urn».
Håkan Svensson

Klubbkarriere

Svensson spilte for Halmstads BK i perioden 1990 til 2002, og var en del av laget da klubben vant Allsvenskan i 1997 og 2000, samt Svenska Cupen i 1995. I 2003 gikk Svensson til den rivaliserende klubben AIK. Kontrakten han hadde med AIK ble imidlertid ikke forlenget da den løp ut i 2004, på grunn av uoverensstemmelser med klubben. Tidlig i 2005 signerte han en kontrakt for seks måneder for kypriotiske Paralimni FC, men han vendte tilbake til Sverige og IF Elfsborg mot slutten av året. Året etter spilte han for henholdsvis BK Häcken og Malmö FF.
Svensson la opp som spiller i 2007.

Landslagsspill

Svensson spilte i Tommy Söderbergs første landskamp som trener, hvor Sverige tapte 0-4 for Spania. Svensson spilte ytterligere to landskamper for Sverige.
Svensson var også i troppen da Sverige deltok i fotball under Sommer-OL 1992.

Falkenbergs FF

Svensson var fra 2007 til 2013 assistentrener i Falkenbergs FF.